หมุนรอบโลก
แฟรงก์เฟิร์ต (เอเอฟพี) &#8212; ธนาคารกลางยุโรป (อีซีบี) เปิดเผยรายงานการเงินประจำเดือน พ.ค. เมื่อวันที่ 29 มิ.ย.ว่า การปล่อยกู้ให้กับภาคเอกชนใน 17 ชาติยูโรโซนประจำเดือน พ.ค.นั้น มีปริมาณลดลงที่ 0.1% หลังจากที่ในเดือน เม.ย. การปล่อยกู้เพิ่มขึ้น 0.2% ตัวเลขดังกล่าวถือว่าเป็นผลที่น่าผิดหวังอย่างยิ่งหลังจากที่อีซีบีได้เปิดการประมูลเงินกู้ระยะยาวให้กับธนาคารพาณิชย์ในยูโรโซนมาถึง 2 ครั้ง ในเดือน ธ.ค. และ ก.พ. เพื่อให้การปล่อยกู้ให้กับภาคธุรกิจเพิ่มขึ้น แต่ทว่าธนาคารพาณิชย์กลับใช้เงินเหล่านั้นเพื่อสำรองทุนของธนาคารเอง
30 มิ.ย. 2555

แฟรงก์เฟิร์ต (เอเอฟพี) — ธนาคารกลางยุโรป (อีซีบี) เปิดเผยรายงานการเงินประจำเดือน พ.ค. เมื่อวันที่ 29 มิ.ย.ว่า การปล่อยกู้ให้กับภาคเอกชนใน 17 ชาติยูโรโซนประจำเดือน พ.ค.นั้น มีปริมาณลดลงที่ 0.1% หลังจากที่ในเดือน เม.ย. การปล่อยกู้เพิ่มขึ้น 0.2% ตัวเลขดังกล่าวถือว่าเป็นผลที่น่าผิดหวังอย่างยิ่งหลังจากที่อีซีบีได้เปิดการประมูลเงินกู้ระยะยาวให้กับธนาคารพาณิชย์ในยูโรโซนมาถึง 2 ครั้ง ในเดือน ธ.ค. และ ก.พ. เพื่อให้การปล่อยกู้ให้กับภาคธุรกิจเพิ่มขึ้น แต่ทว่าธนาคารพาณิชย์กลับใช้เงินเหล่านั้นเพื่อสำรองทุนของธนาคารเอง
มอนทรีอัล (เอเอฟพี) — รีเสิร์ช อิน โมชัน บริษัทผู้ผลิตสมาร์ตโฟนชื่อดัง “แบล็คเบอร์รี่” จากแคนาดา ประกาศตัดลดพนักงานลงถึง 5,000 ตำแหน่ง หลังจากที่ยอดขายย่ำแย่อย่างที่สุด อีกทั้งบริษัทยังประกาศเลื่อนการออกสมาร์ตโฟนรุ่นใหม่ออกไป ทั้งนี้ รีเสิร์ชอินโมชัน พบกับการขาดทุนในไตรมาส 2 ของปีนี้ที่ 518 ล้านเหรียญสหรัฐ ทำให้บริษัทจำเป็นต้องเลื่อนการออกแพลตฟอร์มโทรศัพท์รุ่นใหม่ๆ ออกไปยังปีหน้า